da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da de pl da da da nb nb da en da da da da en da sv da da da da da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Hæklet kaffevarmer til stempelkande | ISABELLAS
Denne hæklede kaffevarmer med bobler er både sød og praktisk, så du slipper for den sidste rest lunkne kaffe i stempelkanden. Få den fine hækleopskrift her!
Mon ikke de fleste af os har en stempelkande til kaffen, og mon ikke de fleste af os kender til den sidste kop, som er blevet lidt lunken? Bistrovarmeren passer til en kande til otte kopper, som er ca. 23 cm høj.   Se også her, hvordan du hækler en kurv af genanvendt garn eller et fint indkøbsnet!
Det skal du bruge til hæklet kaffevarmer:
3 ngl (150 g) Cottonwood 100 % økologisk bomuld fra Cewec
Mål: Omkreds: ca. 32 cm. Højde: ca. 23 cm.
Sådan laver du hæklet kaffevarmer:
Hæklefasthed: 19 m og 15 rk i boblemønster = 10 cm. Hæklefastheden skal passe for at få det rigtige resultat, så måske skal du bruge tyndere eller tykkere hæklenål. Hækletip: 1 boble: Hækl 4 stm i næste fm, tag nålen ud af løkken, stik ned i 4. m fra nålen (dvs. den 1. af de 4 netop hæklede stm) og videre ind i løkken fra den netop hæklede m, slå garnet om nålen, og træk en løkke gennem begge m på nålen. Bistrovarmeren hækles frem og tilbage og sys til sidst sammen. Hækl 59 + 2 lm. Hækl 1 fm i hver lm, idet der begyndes i 3. m fra nålen (= 59 fm).
Fortsæt i boblemønster således:
1. rk: 2 lm (= 1. fm), 1 fm, *1 boble, 2 fm*, gentag fra * til * rk ud.
2. rk: 2 lm (= 1. fm), 1 fm i hver m rk ud (= 59 fm).
3. rk: 2 lm (= 1. fm), *1 boble, 2 fm*, gentag fra * til *, til der er 1 m tilbage, 1 fm.
4. rk: som 2. rk.
Disse 4 rk danner boblemønster og gentages i alt 6 gange (= 12 rk bobler). Fortsæt således: 2 lm (= 1. stm), 24 fm, vend med 1 lm, og hækl fm tilbage. Hækl 2 rk fm mere, og bryd garnet. Spring 9 fm over midt på arbejdet (= åbning til tud), sæt garnet til med 1 km + 1 lm (= 1. fm) i den næste m, og hækl 24 fm. Hækl yderligere 3 rk fm over de 25 m, og bryd garnet.
Sæt garnet til i arbejdets øverste højre hjørne (retten opad) med 1 km + 1 lm (= 1. fm), hækl 24 fm, 8 lm (= åbning til tud), 25 fm, vend og hækl fm tilbage frem og over de 58 m.
Når der er hæklet 5 rk over åbningen til tud, tages ind på næste rk ved at hækle m sm 2 og 2 (= 29 fm). Vend og hækl 3 rk fm lige op. Hækl på den følgende rk igen m sm 2 og 2 (= 15 fm), vend og hækl 1 rk fm tilbage. Bryd garnet, og hæft enderne.
Montering: Sy bistrovarmeren sammen fra toppen og ned til, hvor boblemønsteret starter. Sy varmeren sammen fra bunden og op til og med de 2 nederste rk bobler. På med hætten, og nyd din varme kaffe.   TIP: Det hæklede boblemønster giver et tykt og fast resultat, som holder godt på kaffevarmen.   Video: Lær at hækle
Opskriften stammer fra den helt nye bog Hjemmestrik - 50 lækre ting til din bolig af Susanne Gustafsson, der i mange år har lavet fine strikke- og hækleprojekter.
Mere inspiration: 5 idéer med forårsblomster
hækleopskrift kreativ gør det selv kaffe
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik